Гуменюк Наталья Петровна

**Наталья Петровна Гуменюк** (;  тыуған ) — украин журналисы, яҙыусы һәм йәмәғәт эшмәкәре. «Громадское телевидение» етәксеһе (2015—2019).

## Биографияһы
Наталья Петровна Гуменюк 1983 йылдың 21 июлендә  Биробиджанда тыуған. Дүрт йәшендә  астроном булырға хыяллана, ә туғыҙ йәшендә  хәрби конфликттар менән  мауыға, гуманитар хеҙмәткәре булырға хыяллана.

Тарас Шевченко исемендәге Киев милли университеты (2000—2004) Журналистика институтының Халыҡ-ара журналистика бүлегендә уҡый. Студент йылдарында студенттарҙың  «Наше дело» (2002—2004)  гәзитенең баш мөхәррире була.  2005 йылдан 2006 йылға тиклем Эребру Университетында халыҡ-ара журналистика магистрына уҡый.

«Яңы канал» (2002—2003), «Бишенсе канал» (2003),  «ProfiTV» (2004) мәғлүмәт агентлығында, ICTV каналында   «Факт» программаһында  (2003—2004) журналист булып эшләй. 2005 йылдан 2007 йылға тиклем халыҡ-ара бүлеге етәксеһе, махсус хәбәрсе, «К1» каналында «Бер репортаж» программаһының автор-алып барыусыһы. 2007 йылда  «Интер» телеканалында махсус хәбәрсе булып эшләй башлай. 2007 йылдан бер холдингҡа  ингән «Интер» һәм «К1» телеканлдарында халыҡ-ара бүлектең етәксеһе була.  «Интер» бүлегенең етәксеһе булараҡ 2008 йылдың август айындағы Көньяҡ Осетияла  ҡораллы конфликтты яҡтыртыу өсөн яуаплы була.   «Интер», редакция материалдары өсөн «Яңылыҡтар» номинацияһында  халыҡ-ара  «Эмми» премияһына лайыҡ була.

2009 йылдың декабрендә Гуменюкты «Интер» телеканалы сәбәптәрҙе аңлатмайынса  эштән бушата. 2010 йылда Украина Би-би-си хеҙмәте һәм «Профиль» аҙналығы өсөн Көньяҡ-Көнсығыш Азия тураһында материалдар серияһы авторы була.   2010 йылдан 2011 йылға тиклем  сит илдәрҙәге украиндар тураһында «Интер» телеканалында  «Наши» проектының авторы һәм шеф-редакторы.
2010 йылдан бойондороҡһоҙ журналист булараҡ Рейтер, Польша телевидениеһы, Украина Би-би-си хеҙмәте, RTL-4, OpenDemocracy,  «Украинская правда» Tochka.net  һәм  «Профиль» аҙналығы менән хеҙмәттәшлек итә.  Ғәрәп яҙы тураһында ваҡиғаларҙы яҡтырта. «Стоп цензуре!» йәмәғәт хәрәкәте эшмәкәрлегендә ҡатнаша.  Могилян журналистика мәктәбендә  «халыҡ-ара медиасистема» курстарын уҡый.

2013 йылда  «Громадское телевидение» проектына нигеҙ һалыусыларҙың  береһе була. 2014 йылдың февралендә, «Громадское телевидение» телеканалында э эшләү менән бер рәттән «Аристократтар» радиоһында  «Интернационал» программаһын алып бара. 2014 йылдың мартында  Docudays UA кинофестивале еңеүселәрен бүләкләү тантанаһы алып бара.  Украинаның көнсығышында хәрби хәрәкәттәр зонаһында ҡораллы низағ ваҡиғаларын яҡтырта. 2015 йылдың ғинуарында «Громадское телевидение» телеканалында хеҙмәтте етәкләй. 2015 йылдың майында  «Громадское телевидение» каналында етәксе Роман Скрыпинды алмаштыра.  Гуменюк  2015 йылдың июлендә төшөрлгән Би-би-си «Глобальный вызов» программаһында берҙән-бер ҡатын-ҡыҙ-эксперт була.  

2015 йылдың йәйендә  дәүләттең «Ҡаҙаныштары өсөн» орденынан баш тарта. 2016 йылда Docudays UA кинофестиваленең һәм «Честь профессии» журналистар премияһының жюри составына инә. «Честь профессии» премияһының жюри ағзалары менән бер рәттән Роман Скрыпиндың булыуы менән бәйле, Наталья Гуменюк протест йөҙөнән конкурстың күҙәтеү совтетынан сығып китә.

2019 йылдың 9 ноябрь Владимир Зеленский Гуменюкты Украина Президенты ҡарамағындағы журналистарҙы һәм һүҙ азатлығын яҡлау мәсьәләләре буйынса  совет составына индерә.

2019 йылдың 20 декабрендә «Громадское телевидение» каналында Гуменюкты етәксеһе вазифаһында Юлия Банкова алмаштыра. Бынан һуң партнерлыҡ буйынса баш мөхәррирҙең урынбаҫары булып эшләй һәм Hromadske International проектын етәкләй. 2020 йылдың февралендә Гуменюк  журналист Ангелина Карякина контрактын оҙайтмауы сәбәпле, «Громадское телевилениенан» китеүе тураһында иғлан итә.

2020 йылдың май айында   «Ижтимағи ҡыҙыҡһыныу журналистикаһы  лабораторияһы» проектын төҙөй. 2020 йылдың 2 сентябренән — Украина милли ижтимағи телерадиокомпанияһында стратегик планлаштырыу буйынса   яңылыҡтар шеф-редакторы, унда Гуменюкты Ангелина Карякина саҡыра.

## Абруйы
2017 йылда Гуменюк Res Publica гәзите, Visegrad Fund, Financial Times и Google ойошмаһы  төҙөгән  New Europe 100 исемлегенә индерелә.

2019 йылда  «Фокус» аҙналығы төҙөгән  «Украинаның 100 иң абруйлы ҡатын-ҡыҙы» исемлегенә индерелә.

## Маҡтаулы исемдәре һәм бүләктәре

* Журналистикалағы ҡаҙаныштары өсөн   Анатолий Москаленко исемендәге журналистиканы үҫтереү  фонды премияһы лауреаты  (2009)
* «Очевидец» нәфис репортаж  конкурсында икенсе урын  (2013)
* Best Book Award премияһы лауреаты (2020)
* Гуменюктың  «Потерянный остров» китабы  2020 йылда Украина Пен-клубы версияһы буйынса  «юл очерктары һәм репортаждар» номинацияһында  иң яҡшы китап тип һанала, «Книги года ВВС 2020 — Эссеистика» ҡыҫҡаса исемлегенә  һәм украин «Книга года-2020»  рейтингына индерелә.

## Шәхси тормошо
Ире —  «Ямғыр» телеканалында эшләүсе Рәсәй журналисы Пётр Рузавин

## Китаптары

* Veni, Vidi, Scripsi: Світ у масштабі українського репортажу (збірник репортажів різних авторів) — Київ: Темпора, 2013.
* Майдан Тахрір. У пошуках втраченої революції. — Київ: Політична критика. — 2015.
* Загублений острів. Книга репортажів з окупованого Криму. — Львів: Видавництво Старого Лева 2020.

## Иҫкәрмәләр

## Һылтанмалар

*